স্টিভেন হকিং
শারীরিকভাবে ভীষণরকম অচল এবং এমায়োট্রফিক ল্যাটারাল স্ক্লেরোসিস বা লাউ গেহরিগ নামক একপ্রকার মোটর নিউরন রোগে আক্রান্ত হয়ে ক্রমাগতভাবে সম্পূর্ণ অথর্বতার দিকে ধাবিত হন, তবুও বহু বছর যাবৎ তিনি তাঁর গবেষণা কার্যক্রম সাফল্যের সঙ্গে চালিয়ে যান। বাকশক্তি হারিয়ে ফেলার পরও তিনি এক ধরনের শব্দ-উৎপাদনকারী যন্ত্রের সাহায্যে অপরের সাথে যোগাযোগ করতেন। তিনি ২০১৮ সালের ১৪ই মার্চ ৭৬ বছর বয়সে মৃত্যুবরণ করেন।
কৃষ্ণগহ্বর এবং শিশুমহাবিশ্ব ও অন্যান্য রচনা
কৃষ্ণগহ্বর এবং শিশুমহাবিশ্ব ও অন্যান্য রচনা হল ইংরেজ পদার্থবিদ স্টিভেন হকিং রচিত জনপ্রিয় বিজ্ঞান বিষয়ক বই। বইটি ১৯৯৩ সালে প্রকাশিত হয়। বইটির মূল নাম ব্ল্যাক হোলস অ্যান্ড বেবি ইউনিভার্সেস অ্যান্ড আদার এসেস। বইটি বাংলায় অনুবাদ করেন শত্রুজিৎ দাশগুপ্ত এবং প্রকাশিত হয় "বাউলমন প্রকাশন" থেকে।